GiliGold/VAD_KnessetCorpus huggingface dataset:
אברהם מיכאלי: אנחנו מדברים פה כרגע על העיקרון, והעיקרון הוא שאנחנו לא נסכים לזה.
אברהם מיכאלי: את צעדנו נצטרך לנקוט אנחנו.
מיכאל נודלמן: האם אתם רק אלה שמקצצים, או אלה שצריכים לקבל פתרון לגבי עולים חדשים שמגיעים?
2396: אנחנו אלה שצריכים במסגרת הקיצוצים הכואבים והמצערים, לנסות לתת פתרון כפי שהיושב ראש אמר.
2396: במסגרת התקציב שיש לתת תשובה לכמה שיותר עולים, וכמה שיותר כיתות.
2396: אנחנו משתדלים לעשות את זה.
זאב אלקין: מה זה "כמה שיותר עולים"?
זאב אלקין: האם זה לא זכות מראש של כל עולה לקבל?
2396: זה זכות, אבל תהיה כיתת אולפן של חמישה עולים או של חמישים עולים - זה גם הבדל ביכולת.
2396: או אם יש לעולה אולפן מתחת לבית, או שהוא צריך לנסוע מאשדוד לאשקלון ואני מגזים, אז זה פגיעה באיכות השירות.
אבי מספין: אני לא הייתי בתחילת הדיון, ותסלח לי אדוני היושב ראש.
אבי מספין: מכל מקום, אני רוצה להתמקד ביוצאי אתיופיה.
אבי מספין: עד כמה שידוע לי - תקן אותי אם אני טועה - יש 105 מורים, מתוך 750, שמלמדים עברית, וגם בחלק של הגיור.
אבי מספין: השאלה היא, האם גם הם עומדים להיפגע מהקיצוץ?
אבי מספין: השאלה, מה לעשות?
2396: אנחנו נעשה כמיטב יכולתנו לא לפגוע במורים יוצאי אתיופיה.
2396: אבל, לתת פה התחייבות בפני הוועדה שמקיצוץ כל כך משמעותי אף מורה מיוצאי אתיופיה לא ייפגע, זה לא רציני ולא אחראי.
2396: אבל, אנחנו נעשה מאמצים גדולים מאוד למצוא פתרון שאו שאף אחד לא ייפגע, או כמה שפחות ייפגעו.
2396: 350 - זה לקחנו מספר מול קיצוץ.
2396: כלומר, זה מה שמחשב היה מוציא.
זאב אלקין: אם נתרגם את זה לשפה של האולפנים, כמה אולפנים ייסגרו?
ברכה לוזון: 303 כיתות אולפן חוץ מהאולפנים של עולי אתיופיה, 303 אולפנים.
זאב אלקין: ייסגרו?
2396: לא, זה מה שיש.
2396: ייסגרו כחצי.
זאב אלקין: ייסגרו כ-150 כיתות.
ברכה לוזון: אנחנו לא עשינו את החישוב מדויק, כי זה דבר שאתה לא יכול עכשיו.
ברכה לוזון: זה תלוי כמה עולים יש פה, וכמה עולים שם.
ברכה לוזון: אבל, יחסית כן - זה יפגע בחצי.
2396: אני אגיד לך למה לא יסגרו חצי.
2396: מספרית אתה צודק, אבל אנחנו נצטרך לעשות התארגנות אחרת, ולצופף יותר, וקצת לפגוע בשירות הקרוב של העולה.
זאב אלקין: מה התקן היום של הכיתה?
ריבה שרה אביעד: תקן כיתה היום הוא בין 15 ל-18.
ריבה שרה אביעד: התקן הרשמי הוא 25 לומדים.
ריבה שרה אביעד: אנחנו לא עומדים בזה, אנחנו היום מקיימים כיתות של בין 15 ל-18, בגלל הפיזור של העולים, וכדי לתת שירות טובות יותר.
ריבה שרה אביעד: למשל, כיתות מקצועיות כמו לרופאים, לעורכי דין, לרואי חשבון.
ריבה שרה אביעד: יש פה גם עניין גיאוגרפי.
זאב אלקין: על איזה תקן אתם רוצים ללכת בעקבות הקיצוץ?
2396: אני לא יודע אם זה טעות מה שאני אומר עכשיו או לא טעות.
2396: אבל, אנחנו עוד לא התארגנו בכוונה כדי לקוות שזה לא הקיצוץ.
2396: אנחנו כן מתארגנים בלחתור להגיע לפתרונות.
2396: הרי בסוף נצטרך לתת כיתות - - -
זאב אלקין: אם הייתי שומע את זה מפקיד זוטר במשרד, אז הייתי מבין למה הוא מכוון.
זאב אלקין: כשאני שומע את זה ממך, קשה לי להבין למה אתה מתכוון.
2396: אני אגיד לך למה אני מתכוון.
2396: גם בתוך המשרד, לי יש המון תקנות במשרד.
2396: אנחנו עושים מאבק על כל תקנה, ואנחנו בקיצוץ הזה - ויכול להיות שבסוף זה מה שיקרה - אני לא ראיתי בו סוף פסוק.
2396: אני פקיד בכיר, אבל לא הכי בכיר.
2396: עשיתי גם מאבקים על הקיצוץ הזה, ואני עוד לא התייאשתי.
2396: לכן אני אומר, אנחנו כן נערכים, ובמקום 18 יהיו 25.
אברהם מיכאלי: מנחם, אני מבין גם את הרמז שלך.
אברהם מיכאלי: הקיצוץ הזה - כנראה שהמשרד מבקש שאנחנו נפתור אותו.
אברהם מיכאלי: אנחנו נפעיל את הלחצים שלנו.
זאב אלקין: אני אגלה לך - כאשר שרת החינוך דיברה בוועדת החינוך ואמרה איפה חסר לה, היא בכלל לא הזכירה את הנושא הזה.
זאב אלקין: מבחינת סדר העדיפויות שלה כאשר היא פנתה, גם מול ועדת הכספים ומול ועדת החינוך, היכן היא רוצה שאנחנו נפעל להביא כסף, זה לא מעניין אותה.
אברהם מיכאלי: אבל, זה כן מעניין אותנו.
אברהם מיכאלי: הם מצפים שאנחנו נשלים את החסר הזה.
2396: לא, אני רוצה להגיד מילה לפחות לפרוטוקול.
2396: עם כל הכבוד לי מה שנקרא, אני פקיד במשרד ואני מבצע מדיניות של השרה.
2396: אם זו המדיניות שלה, בסוף אני אצטרך לתת את השירות הכי טוב שאני יכול במסגרת הקיצוץ שלה.
2396: אין לי פה חלילה יומרות להפעיל עליה לובינג.
מיכאל נודלמן: יש עכשיו כמעט 700 מורים באולפנים.
מיכאל נודלמן: האם כולם היו מועסקים בשנה זו כשלא היו כל כך הרבה עולים, או לא?
ברכה לוזון: הרוב הגדול, כן.
מיכאל נודלמן: בשנה הבאה לא יהיו פחות עולים חדשים כי זה המינימום.
יוסף שגל: יכול להיות שיהיו יותר, אבל לא פחות.
מיכאל נודלמן: איך אתם חושבים לפתור את הבעיה?
2396: קודם כל, רובם מועסקים.
2396: אולי בודדים בחל"ת - בחופשה ללא תשלום.
2396: כי הרי היו מספרים יותר גדולים, וכשהעלייה ירדה אנחנו מצאנו פתרונות למורים שהיו.
2396: המספר 780 הוא מספר מצומצם יחסית למה שהיה.
2396: לגייס מורים זה יותר קל כשהעלייה עולה.
2396: אני אומר בלי להתחייב, אנחנו נצטרך כנראה לעשות כיתות יותר גדולות, והעולים יצטרכו לנסוע מרחקים יותר משמעותיים כדי להגיע לאולפן.
2396: אם היום הכיתה היא בין 15 ל-18, אז היא תהיה כמו בתקן - 25.
מיכאל נודלמן: אתה מדבר על נסיעה לעיר אחרת.
מיכאל נודלמן: אבל, אתה יודע כמה כסף מקבלים עולים חדשים בהתחלה, ואתה יודע שכל גרוש בשבילם זה כסף.
2396: אני יודע, ואני מכבד ומעריך את זה.
2396: גם לנסוע לשכונה אחרת לפעמים זה קושי עצום.
מיכאל נודלמן: כשהייתי עולה חדש עשיתי את הכול ברגל.
2396: עד היום חלק עושים כך.
דניאל אוברמן: אני נחרד לשמוע על קיצוץ משמעותי שכזה בתקציב האולפנים.
דניאל אוברמן: לא ברור לי איפה משרד הקליטה, והאם יש פה נציגות של משרד הקליטה.
דנה גורדון: לפרוטוקול - נציג משרד הקליטה חלה ברגע האחרון, ולא הגיע.
מיכאל נודלמן: בסדר, אבל מישהו היה צריך להגיע לפה.
זאב אלקין: אבל, התקציב שלהם לפי הדף הזה נשאר כמו שהוא היה בשנה שעברה.
זאב אלקין: הם את החלק שלהם נותנים.
דניאל אוברמן: זה בסדר, אבל מי שמתעסק בקליטה שזה משרד הקליטה, צריך היה לצעוק, משום שאחד מהמגעים המשמעותיים ביותר שיש בין העולה לבין הרשויות הוא בתוך האולפן.
דניאל אוברמן: אם לא יהיו אולפנים העניין יתגלגל מוועדת העלייה והקליטה לוועדת העבודה והרווחה.
דניאל אוברמן: הנזקים פה הם משמעותיים ביותר, ולמחסור באולפנים ובכיתות יש השלכות על תעסוקה.
מיכאל נודלמן: זה חוץ מהנזקים הפוליטיים.
מיכאל נודלמן: אנחנו עובדים, הסוכנות עובדת להביא לפה עולים.
מיכאל נודלמן: אבל, אין כיתות.
זאב אלקין: אנחנו מממנים בתפוצות, ואין לנו כסף לתת אולפנים.
מיכאל נודלמן: נציגת הסוכנות, מה אתם חושבים על זה שחצי מהתקציב לאולפנים למבוגרים סוגרים?
דבורה גיני מלקי: אני מצטערת שהפסדתי את החלק הראשון של הדיון ואת הרקע.
דבורה גיני מלקי: אני לא יודעת אם הקיצוץ הוא כולו הוא בגלל ירידה במספרים.
זאב אלקין: לא, הוא לא בגלל ירידה במספרים.
זאב אלקין: הוא בגלל קיצוץ תקציבי במשרד החינוך לטובת הרפורמה החדשה.
זאב אלקין: משרד החינוך החליט לממן את הרפורמה החדשה שלו, בין השאר באחוז גדול מאוד, 50% קיצוץ מתקציב האולפנים.
מיכאל נודלמן: אתם תביאו לפה אנשים, ולא יהיו מורים כדי ללמד אותם עברית.
מיכאל נודלמן: דבורה גיני מלקי ברור שכל מי שעוסק בעלייה - משרד החינוך, משרד הקליטה, הסוכנות, "נפש בנפש" - רוצה לתת את השירות, אם לא הטוב ביותר, לפחות הסביר ביותר כדי שהממשק הראשוני של שפה יתקיים עם החברה הישראלית.
מיכאל נודלמן: אני רוצה באמת לדעת כמה רע זה הולך להיות?
מיכאל נודלמן: עד כמה זה הולך להשפיע?
זאב אלקין: כמחצית מהכיתות ייסגרו, כמחצית מהמורים הולכים הביתה.
אברהם מיכאלי: משרד החינוך בונה עליכם שתשלימו את התקציב כסוכנות היהודית.
אברהם מיכאלי: אני מבין כרגע שיש בעיה עם המדינה.
דבורה גיני מלקי: אנחנו נשמח לעשות כל מאמץ, בינתיים אנחנו לא - - -
אבי מספין: האם הסוכנות משתתפת גם בתקציבים בחלק מהדבר הזה?
דבורה גיני מלקי: הסוכנות מהווה את המעטפת הלוגיסטית של האולפנים.
דבורה גיני מלקי: אנחנו משלמים לכל האולפנים פר אדם – 500 דולר נדמה לי, או 500 שקל שזה התקציב שלנו ללוח, גיר, מקום, השכרת המקום.
דבורה גיני מלקי: אנחנו מינהלת משותפת של קליטה, חינוך ו - - -
זאב אלקין: לפי התיאור הזה יהיה לכם הרבה לוח וגיר.
זאב אלקין: אגב, אני עשיתי עכשיו חישוב, ויותר מ-20% עלות השתתפות משרד החינוך ברפורמה, מהסעיף הזה.
זאב אלקין: יותר מ-20% של מה שמשרד החינוך צריך להשקיע ברפורמה, בא מהסעיף הקטן הזה.
זאב אלקין: זה אמירה של השרה לגבי סדר העדיפויות שלה.
מיכאל נודלמן: חברים, אנחנו צריכים לקבל החלטה.
מיכאל נודלמן: אני רואה שהם מבינים שזה לא מה שצריך להיות.
אברהם מיכאלי: הנושא צריך להיות ברמה של ועדת הכספים, יש לנו נציגים גם שם.
אברהם מיכאלי: אנחנו נשים את הנושא הזה בסדר היום שם לקראת אישור תקציב משרד החינוך.
אברהם מיכאלי: שנית, יש את הדיון שיזמו 40 חברי כנסת - אני לא חתמתי על היוזמה הזאת - לזמן את ראש הממשלה בעניין החינוך.
אברהם מיכאלי: אני חושב שהנושא צריך להעלות במליאת הכנסת במלוא תוקף.
יוסף שגל: מאה אחוז.
זאב אלקין: אדוני היושב ראש, אנחנו כנראה באים לקראת גיבוש הצעת ההחלטה, ואני מציע שני דברים.
זאב אלקין: ראשית, אני חושב שהוועדה צריכה להתייחס בחומרה להחלטת השרה לפגוע בצורה מכוונת דווקא בנושא הוראת עברית באולפנים, ולתת את עמדתה על כך.
זאב אלקין: חשוב שלא נשתוק כאן, ונעיר לשרה מה אנחנו חושבים על ההחלטה לממן רפורמה - שזה מעשה ראוי - דווקא מנושא האולפנים עם כל ההשלכות הקשות.
זאב אלקין: שנית, אני מציע שנפנה כוועדת הקליטה ליושב ראש ועדת השרים לעלייה, קליטה ותפוצות, שקוראים לו במקרה ראש הממשלה.
זאב אלקין: אנחנו נבקש בדחיפות את התערבותו המיידית בסוגיה - להביא את זה לדיון.
זאב אלקין: זה נושא מספיק כבד כדי שהוא יעלה בוועדת השרים לעלייה, קליטה ותפוצות, וכדי שראש הממשלה יכנס את הוועדה בדחיפות, וייתן את דעתו.
זאב אלקין: יש שרת חינוך בישראל, אבל יש גם ראש ממשלה בישראל.
מיכאל נודלמן: זה בסדר, אני מקבל.
זאב אלקין: אפשר אולי לפנות גם לוועדת הכספים כמו שהציע חבר הכנסת מיכאלי, ולבקש ממנה לתת את הדעת.
אברהם מיכאלי: אם ראש הממשלה יתערב בעניין, אולי לא נצטרך לדון על זה במליאה.
אברהם מיכאלי: אם לא - אנחנו נעלה את זה במליאה במסגרת הדיון.
מיכאל נודלמן: שרים שוכחים שהם גם חברי כנסת, ושלפעמים הם לא שרים אלא הם חברי כנסת.
מיכאל נודלמן: הם חושבים שהם יכולים לעשות הכול - מה שאי אפשר לעשות.
מיכאל נודלמן: אני מקבל את כל הלוגיקה של קיצוצים בכל מיני דברים.
מיכאל נודלמן: אבל, למה יש פה קיצוץ כל כך גדול?
שרה מרום שלו: אי אפשר להסכים לזה, בשום אופן.
מיכאל נודלמן: אפילו אי אפשר להבין למה הקיצוץ פה הוא הכי גדול.
שרה מרום שלו: אנחנו פשוט מבטלים את כל העלייה.
מיכאל נודלמן: אתם יכולים להגיד לשרה, ואנחנו גם נגיד לשרת החינוך שאנחנו לא מקבלים את זה.
2396: אנחנו מבטיחים להעביר בדיוק את רוח הדברים שהיתה פה לשרה.
זאב אלקין: אנחנו גם נקבל החלטה כתובה, נוציא אליה.
מיכאל נודלמן: כן, ישלחו מכתב עם ההחלטה שלנו.
מיכאל נודלמן: עלו פה שלוש נקודות.
מיכאל נודלמן: ראשית, קיצוצים כאלה הם בלתי אפשריים.
מיכאל נודלמן: שנית, אנחנו פונים ליושב ראש ועדת שרים לענייני עלייה, קליטה ותפוצות.
מיכאל נודלמן: שלישית, אנחנו פונים לוועדת הכספים.
יוסף שגל: אנחנו גם יכולים להעלות את הנושא במליאה.
אברהם מיכאלי: הדיון במליאה הוא במקביל לדיון שיתקיים על החינוך.
מיכאל נודלמן: אין פה אחד שמתנגד.
מיכאל נודלמן: אתם שמעתם את רוח הדברים, אנחנו לא מקבלים את מה שעשיתם.
מיכאל נודלמן: הוא צריך להעביר את זה למי שאחראי.
2396: זה יעבור בחמש דקות הקרובות.
מיכאל נודלמן: אנחנו יודעים שאתם לא אשמים, אנחנו מדברים על החינוך.
מיכאל נודלמן: מדובר בהצעה של חברת הכנסת קולט אביטל, לדיון בסגירת מרכזי קליטה על ידי הסוכנות.
מיכאל נודלמן: קיימנו ישיבה אחת ונשאלו שאלות.
מיכאל נודלמן: משרד הקליטה צריך היה לקיים משא ומתן עם הסוכנות ולהעביר לנו דו"ח מצב, כי לחברי הכנסת היו שאלות בנושא האם יש או אין מספיק מקומות לעולי אתיופיה.
חביב קצב: קיימנו כמה פגישות עבודה עם החברים שלנו במחלקת העלייה בסוכנות היהודית, והגענו להבנות בנושא של המשך הקליטה של העולים מאתיופיה.
חביב קצב: המטרה שלנו שאותה מכסה, אותו מספר המיטות שמוקצה לעולים מאתיופיה לא יופחת, והוא לא יופחת.
חביב קצב: יש הסכמה בינינו לבינם בנושא הזה.
חביב קצב: הנושא של מרכז קליטה לוד מסיבות כלכליות הם חייבים לפנות את זה, אנחנו מסכימים עם הפינוי, אבל בלבד שמספר המיטות לא יורד, ויש הבנה בינינו, יש הסכמה בין שני הצדדים שמספר המיטות לא יורד.
חביב קצב: זו נקודה אחת.
חביב קצב: בסוף אפריל 2008 אנחנו נשב, שני הצדדים, ונקיים דיון מעמיק בנושא של המשך מרכזי הקליטה לעולים מאתיופיה, ולו מהסיבה הפשוטה, אנחנו יודעים שביוני 2008 מתבצעת החלטת הממשלה לסיום העלייה של עולים מאתיופיה, של אותם אנשים שנמצאים ושיש להם את כל האישורים.
חביב קצב: זה אמור להתבצע לקראת יוני 2008.
מיכאל נודלמן: כמה צריכים עוד להגיע?
חביב קצב: כאלף חמש מאות עד אלפיים.
חביב קצב: אנחנו נעבוד במשותף, נתאם גם המשך מרכזי הקליטה.
חביב קצב: אין שום סיבה שנשכור מרכזי קליטה ונעמיד אותם ריקים.
חביב קצב: אז אנחנו נעבוד במשותף, ננסה בצוות משותף גם לפנות את אותם אנשים מלוד למקומות אחרים, למקומות מתאימים, כל אחד לפי המקום שרכש דירה, היכן שהילדים שלו צריכים להמשיך ללמוד באותם בתי ספר.
חביב קצב: אנחנו נעשה עבודה מתואמת, מסודרת, בינינו לבין מחלקת העלייה, ואחרי אפריל 2008 אנחנו נראה מה הצפי גם ונמשיך הלאה.
חביב קצב: לסיכום, אנחנו מתואמים לגמרי בכל הנושא של מספרי המיטות לקליטת עולים מאתיופיה והמשך הקליטה שלהם, בינינו ובין מחלקת העלייה.
מיכאל נודלמן: איך אתם חושבים שייסגרו חלק ממרכזי הקליטה בעוד כמות המיטות נשארת אותה כמות?
חביב קצב: אם הממשלה מחר תחליט להמשיך לקלוט עולים מאתיופיה אז יהיו לנו מיטות.
חביב קצב: זה ודאי.
חביב קצב: זה קשור להחלטות ממשלה.
חביב קצב: אבל שוב אני אומר, הנקודה החשובה ביותר שכל העולים יקבלו טיפול, גם במסגרת הפינוי, בצוות משותף לנו ולמחלקת העלייה, יקבלו טיפול הולם בהעברה ממקום למקום.
חביב קצב: לא יקרה מצב שיגיע עולה מאתיופיה ולא יהיה לו איפה להיות.
חביב קצב: אנחנו נתארגן ונראה מה קורה מבחינת המשך העלייה, מבחינת המשך מרכזי הקליטה, ושוב, כפי שאמרתי, נעבוד במשותף עם מחלקת העלייה.
30095: חביב אמר שהם סוגרים את זה בגלל שסוגרים את העלייה, וביוני 2007 אמרת שזה הממשלה החליטה.
30095: אני חושב שלצערי הרב יש לנו ממשלה, ממש הייתי אומר, שהולכת לכיוון של לא להעלות יהודים ולא לקלוט יהודים.
30095: הוכחה שב-2007 עלו הרבה פחות אנשים לישראל, לא רק מאתיופיה, גם מארצות אחרות, אבל מאתיופיה לפחות ביד מכוונת שלא להביא.
30095: זה המבצע שאין במקום אחר ואין בארצות אחרות, רק באתיופיה הדבר הזה קיים.
30095: עכשיו גם סוגרים את מרכזי הקליטה.
מיכאל נודלמן: סוגרים אחד, בלוד.
30095: אני נגד סגירה של מרכז קליטה, שלדעתי נותן טיפול טוב, שירות טוב לעולים, זה מקום מרכזי, מרכז הארץ.
30095: אז במקום לשלוח את העולים למקומות יותר רחוקים, ואחר כך קשה למצוא עבודה אני חושב שבמרכז הארץ העולים מקבלים טיפול טוב.
30095: אז זה פשוט לא מצדיק לסגור את מהרכז קליטה.
30095: למען הפרוטוקול מה שהוא אמר שנשארו בין אלף חמש מאות לאלפיים יהודים, פשוט אין לזה בסיס.
30095: אלפים ממתינים לעבור את הבדיקה.
30095: אני אומר לכם, הממשלה תמיד כל הזמן אומרת יש זה וזה, רוצים לעצור, אבל את היהודים אף אחד לא יכול לעצור הם יעלו לישראל, גם אחרי יוני 2008, לפי מה שאתם אומרים.
30095: היום שמונת אלפים חמש מאות ממתינים לעבור את הבדיקות.
30095: רק משרד הפנים אומר שאנחנו לא רוצים אתכם.
30095: אז אנחנו נמשיך, ניאבק על זכותם לעלות לישראל.
מיכאל נודלמן: שמעתי את שר הפנים בשבוע שעבר, והוא אמר שעוברים בדיקות.
מיכאל נודלמן: אני לא יכול להגיד בעד או נגד, אבל שמעתי מה קורה.
מיכאל נודלמן: אתה אומר שלא עוברים בדיקות, הוא אומר שעוברים בדיקות.
30095: גם אני הקשבתי לדבריו כשישבתי ביציע המליאה מעבר לזכוכית, הוא פשוט לא מתמצא בנתונים.
30095: או שהוא לא מעודכן או שהוא לא רוצה לקבל את העניין.
מיכאל נודלמן: אני רוצה שתדע שהשר שטרית יודע הכל, יודע יותר מכולם.
30095: גם אנשי הסוכנות, כל אחד שעוסק בעולי אתיופיה יודע את העובדה שהיו שלוש חוברות רשימה של אדיס גונדר וכפרים.
30095: משרד הפנים הסתיר את הרשימה של הכפרים, שיש פה כשמונת אלפים חמש מאות איש.
30095: והם היום עומדים בתור.
30095: ולכן או הוא לא יודע או הוא רוצה להכחיש את זה ולהסתיר את הדבר הזה.
30095: אבל אי אפשר להסתיר את זה.
30095: כי יש ביד שלהם.
30095: ואנחנו לא ניתן להם.
מיכאל נודלמן: כשדיברנו בפעם הראשונה, משרד הקליטה לא היה קשור לזה.
מיכאל נודלמן: אנחנו מדברים על סגירה, וזה לא קשור לכמות המגיעה.
30095: לא רק לוד.
30095: בשטח אנחנו יודעים שצמצום עובדים, צמצום אולפני עברית, זה לא רק לוד, אנחנו רואים בשטח את הסימנים שמצמצמים את כל הדברים האלה.
30095: ופשוט לא יאומן.
מיכאל נודלמן: אתה יודע כמה מצמצמים?
מיכאל נודלמן: חצי, שלוש מאות חמישים.
מיכאל נודלמן: זה פגע לא רק ביוצאי אתיופיה, זה פגע בכולם, בכל העולים.
מיכאל נודלמן: התקיימה פה ישיבה, התחייבה מנכ"לית משרד החינוך שהכל יהיה בסדר.
מיכאל נודלמן: יש שרת החינוך שחושבת שלימודי שפה לעלייה זה לא כל כך חשוב.
30095: אני רק אומר שזה לא רק לוד.
מיכאל נודלמן: פה אין פגיעה בעדה האתיופית.
30095: יש פגיעה, ואני אסביר לך.
עודד סלומון: אני מנכ"ל המחלקה לעלייה וקליטה בסוכנות.
עודד סלומון: רציתי לומר שבעצם כל מה שחביב הציג זה באמת בהסכמה איתנו ואין לי הרבה מה להוסיף במובן הזה.
עודד סלומון: לגבי מה שאומר חברי אברהם נגוסה, השנה לא היתה ירידה משמעותית במספרי העולים שהגיעו לישראל.
עודד סלומון: אנחנו בחמש שש שנים האחרונות מדברים על סדר גודל של עשרים אלף עולים שמגיעים לארץ, עשרים ואחד, השנה בסביבות תשע עשרה שמונה מאות, תשע עשרה שבע מאות.
עודד סלומון: ואנחנו עושים את המאמצים ונלחמים על כל עולה בכל מקום בעולם, כולל אתיופיה.
עודד סלומון: גם באתיופיה לא היתה ירידה השנה.
עודד סלומון: במכסה של שלוש מאות כל חודש המשיכו להגיע, שנים עשר חודשים, שלושת אלפים שש מאות עולים כל השנה.
30095: החלטת הממשלה זה שש מאות.
עודד סלומון: אני לא רוצה להיכנס להחלטת ממשלה, אנחנו מדברים בשנתיים האחרונות, היו שלוש מאות כל חודש, ואנחנו עדיין ממשיכים למלא את זה על פי החלטת הממשלה.
עודד סלומון: הגיעו שלושת אלפים שש מאות גם השנה לשמחתנו.
עודד סלומון: מה שנותר כרגע, אלף חמש מאות, אלפיים, שהזכיר קודם חביב, אני לא רוצה להיכנס לזה, החלטת ממשלה או לא, מה שאני אומר שמדובר על רשימת הפוטנציאל.
עודד סלומון: אם מישהו חושב שיש רשימות אחרות וצריך לפתוח את זה, זה לא המקום.
עודד סלומון: לגבי עצם העניין של מספרי המיטות במרכזי הקליטה, אני רוצה לומר שהיינו חייבים לסגור את מרכז הקליטה בלוד עקב צמצום התרומות שמגיעות לסוכנות היהודית מיהדות התפוצות, אנחנו חייבים כל הזמן להתייעל ולהיות ממוקדים ואפקטיביים יותר.
מיכאל נודלמן: סליחה, אבל הם אומרים שזה מקום טוב והם מרוצים שם.
עודד סלומון: זה המרכז הקטן ביותר, הוצאות התפעול שלו הם בדיוק כמו של מרכז שהוא פי שלוש או ארבע במספר המיטות במקום אחר.
עודד סלומון: ולכן מבחינתנו היום אנחנו סוגרים את מרכז הקליטה בלוד, אבל כמובן שדאגנו שיהיו מספיק מיטות חלופיות.
עודד סלומון: זה אומר, ייסגרו באמצע שנה הבאה, זה לא ממחר, זה באמצע השנה הבאה, בינתיים רוב העולים כבר יצאו לדיור הקבע.
30095: זה לא נכון, אתם העברתם למבשרת כבר מתוך המרכז קליטה.
עודד סלומון: אתה מוכן לתת לי לסיים בבקשה?
עודד סלומון: אחר כך תאמר את מה שיש לך לומר.
עודד סלומון: אני לא קטעתי את הדברים של אף אחד פה.
עודד סלומון: ולכן אני אומר, מול הסגירה של מאה שמונים מיטות פתחנו מרכז קליטה יחד עם משרד הקליטה בבית אלפא של שש מאות מיטות, הקצינו בתוך מרכזי הקליטה, שהם לא לעולי אתיופיה, אלא מרכזי קליטה לצעירים, למאה חמישים צעירים אתיופים בתכניות "קדמה".
עודד סלומון: כך שמבחינתנו זה לא רק שצמצמנו את מספר המיטות אלא הוספנו.
עודד סלומון: לא משנה מה יהיו החלטות הממשלה בעתיד, אנחנו נוכל לספק מקום מגורים לכל אותם יהודים שיגיעו מאתיופיה ויצטרכו מיטות במרכזי קליטה בצורה של ההתחייבות הברורה ביותר.
עודד סלומון: כל מי שגר במרכז קליטה בלוד שיתפנה עובר תוך כדי התייעצות עם המשפחות, תוך כדי בדיקה של אותן ערים שאליהן הוא מתכוון לעבור בדיור הקבע שלו.
עודד סלומון: ומבחינתי לוד היא לא מקום שרוב העולים שגרים שם היום מתכוונים להמשיך ולגור שם.
עודד סלומון: אז מבחינתי עדיף להעביר עולה למבשרת כשהוא מתכוון להמשיך לחיות בירושלים מאשר להשאיר אותו בלוד.
עודד סלומון: אז בואו ניתן לו כבר את האפשרות להיקלט בקהילה היום, מוקדם יותר, ולא לדחות את זה לאחר כך.
עודד סלומון: אני רוצה לסכם, אנחנו ניתן את כל הפתרונות, ואת המחוייבות המלאה שלנו שכל עולה מאתיופיה יקבל מיטה במרכזי הקליטה, ללא שום פגיעה.
מיכאל נודלמן: אם אתה מדבר על מבשרת, אני חושב שאתם צריכים לתקן שם כמה דברים.
מיכאל נודלמן: לדאוג למגרש משחקי ילדים, אין שום דבר שם.
עודד סלומון: היינו שם יחד.
מיכאל נודלמן: ראיתי, לכן אני אומר.
מיכאל נודלמן: אסור לבנות מגרש לילדים?
מיכאל נודלמן: זו בקשה.
עודד סלומון: אני מקבל את הבקשה.
מיכאל נודלמן: הרבה ילדים משחקים שם ברחוב.
שרה מרום שלו: שמעתי את הסקירה, את הדברים שלכם.
שרה מרום שלו: אתם מדברים על עולי אתיופיה.
שרה מרום שלו: זה עיקר הנושא בעצם.
שרה מרום שלו: איפה העלייה של כל מדינות העולם, האם אתם מתייחסים גם לאלה בקשר למרכזי הקליטה?
עודד סלומון: אני רוצה להזכיר שהדיון כרגע על סגירת מרכז קליטה בלוד שהוא כולו מיועד לעולי אתיופיה.
עודד סלומון: בודאי שיש לנו מרכזי קליטה אחרים שנותנים אפשרות לעולים מכל העולם לקבל את השירותים שאנחנו מציעים.
שרה מרום שלו: אם אתם מפרקים את לוד אתם צריכים להעביר אותם למרכזי קליטה אחרים.
עודד סלומון: זה לא נכנס אחד לתוך השני, זאת מערכת שעובדת בנפרד.
צבי הנדל: אמנם קיבלתי מהצדיק הזה תשובה, אני רוצה להיות בטוח, כל מי שעוסק בעלייה וקליטה הוא צדיק בשבילי.
צבי הנדל: והיה וימשיכו למיין מתוך השמונה וחצי אלף, נניח שיהיו מתוכם אלפיים זכאים, וכן יעלו, יש פתרון?
חביב קצב: יהיו לנו פתרונות עבור אותם אנשים שיגיעו.
חביב קצב: לא יקרה מצב שעולה אחד יגיע ולא יהיה לו מקום.
צבי הנדל: אבל בתוך מה שיש, במצאי הקיים, אחרי סגירת לוד, יש מספיק מקומות גם אם העלייה תימשך?
חביב קצב: בודאי.
חביב קצב: על המספרים האלה שאתה אומר התשובה חיובית.
קסהון וונדה: שמי קסהון וונדה, אני מארגון צפון אמריקה למען יהודי אתיופיה וסגן יושב ראש של נציגות הארגונים של יוצאי אתיופיה.
קסהון וונדה: אני רוצה לציין, קודם כל לא מדובר פה על מיטות, אלא על סגירת מרכז קליטה, מנתניה עד רחובות אסור ליוצאי אתיופיה להתאכלס בהם שם.
קסהון וונדה: יש מרכז קליטה בכפר סבא.
קסהון וונדה: לא יכול להיות שתשעים ותשעה אחוז מעולי אתיופיה ישבו בצפת ובטללים בדרום.
קסהון וונדה: זה לא יכול להיות.
קסהון וונדה: אין מרכז קליטה אחד, כמו שהארגנטינאים נקלטו בכפר סבא, בכל המקומות של הסוכנות היהודית, לא יכול להיות שפה יושבים אנשים נאורים ומטים את הדברים לעניין של מיטות.
קסהון וונדה: אנחנו כבני הקהילה באנו ודרשנו, כמו שכל הזמן אנחנו רואים בתקשורת את כל האפליות שמתקיימות, לזה אנחנו מתכוונים.
קסהון וונדה: לא יכול להיות שלא יהיה מרכז קליטה במרכז הארץ.
קסהון וונדה: כשמדובר ביוצאי אתיופיה תמיד מדברים על כסף ואין מאחורי זה פרסונה.
קסהון וונדה: אנחנו מדברים על אנשים.
קסהון וונדה: אתם לא יכולים בגלל ההתייעלות הכספית.
קסהון וונדה: אני יודע שיש מרכז קליטה בצפת שיותר קטן מלוד.
קסהון וונדה: יש מרכזי קליטה אחרים.
קסהון וונדה: בגלל הכסף כל הזמן כשמדובר על יוצאי אתיופיה מדברים על כסף ומתייעלים דרך יוצאי אתיופיה, סוגרים מרכז קליטה במרכז הארץ.
קסהון וונדה: נגיד ובסוף החלטתם לסגור את זה, לא יכול להיות שבאמצע השנה אתם תוציאו אנשים, תלמידים, ואתה פה יושב ואומר נוציא אותם בסוף השנה.
קסהון וונדה: לא יכול להיות אחרי שהתחילו ללמוד ארבעה חודשים אתם מוציאים אותם באמצע הלימודים ומעבירים אותם למבשרת ולמרכזי קליטה אחרים.
קסהון וונדה: ישנן שלוש נקודות עיקריות שאנחנו צריכים לדון עליהם.
קסהון וונדה: לא יכול להיות שהסוכנות היהודית ומשרד הקליטה לא קולטים את יוצאי אתיופיה בין נתניה לרחובות.
קסהון וונדה: למה, שם זה יקר ואנשים לא רוצים אותם.
קסהון וונדה: אם אנחנו רוצים לקלוט ורוצים אינטגרציה חברתית צריך לקלוט אותם גם במרכז הארץ.
קסהון וונדה: יש כאן השלכות נוספות.
קסהון וונדה: העולים שגרים בצפת עושים עלייה שנייה.
קסהון וונדה: פשוט כשעוזבים עוד פעם עוברים משבר עלייה נוסף, ובגלל שעד שמתרגלים לאזור אחר, לכל הדברים.
קסהון וונדה: מי שגר כרגע בטללים הוא לא יודע בכלל מה זה מרכז הארץ.
קסהון וונדה: אחרי זה הוא עובר משבר עלייה נוסף.
קסהון וונדה: אני חושב שהוועדה צריכה להתייחס לנקודות האלה.
עודד סלומון: אין מרכז קליטה שהוא יותר קטן מהמרכז קליטה בלוד.
עודד סלומון: כל מרכזי הקליטה בצפת, הם פי שניים או שלוש גדולים יותר.
עודד סלומון: אני רוצה גם שנבין את הפרופורציות.
עודד סלומון: אנחנו מדברים על מאה שמונים מיטות.
עודד סלומון: לעומת זאת מבשרת, אף אחד לא יגיד שזה צפונה לצפת או דרומה לטללים, יש שם אלף שלוש מאות מיטות.
עודד סלומון: אנחנו מדברים על חיפה, שזה גם כן בעיני לא הפריפריה, יש שם סדר גודל של ארבע מאות חמישים מיטות.
עודד סלומון: אנחנו מדברים על קריית גת שיש שם סדר גודל.
עודד סלומון: אז בואו לא תמיד נקצין את זה לאיזו שהיא פגיעה עדתית.
עודד סלומון: יש מרכזי קליטה בכל הארץ שמטפלים בעולי אתיופיה, זה יצא שהמרכז קליטה הקטן ביותר נמצא בלוד והוא מטפל בעולי אתיופיה.
עודד סלומון: בואו לא נעמיד את זה על בסיס עדתי.
קסהון וונדה: למה לא העברת אותם לכפר סבא?
קסהון וונדה: יש לך מתקן של הסוכנות שם.
עודד סלומון: לכפר סבא העברנו צעירים, כמו שציינתי, בתכנית קדמה.
עודד סלומון: בהחלט.
עודד סלומון: וזה אשקלון וירושלים.
עודד סלומון: בודאי.
עודד סלומון: יש שם שתי הכשרות מקצועיות ועוד קבוצה של קדמה.
ליה שמטוב: למה הם לא נשארים בלוד?
חביב קצב: לטובת המשך הקליטה שלהם אנחנו הפסקנו את הקליטה שלהם בלוד, כי האחוז שלהם שנקלטו ביישוב מול היכולות של הקליטה שלהם בבתי ספר, מול היכולות של הקליטה שלהם במערכות הרווחה להתמודדות איתם.
צבי הנדל: בעברית קלה, יש ריכוז גדול של עולים וחשוב שחלק מהעולים יהיו גם בערים אחרות יותר חזקות.
צבי הנדל: הנקודה שהוא העלה, דרך אגב, בהקשר של המרכזי קליטה, אז קיבלנו תשובה, ואותי היא משכנעת.
צבי הנדל: אבל הנקודה השנייה, שחשוב מאוד, מכאן ואילך, מה שעוד אפשר, לנסות להכניס אותם ליישובים חזקים.
צבי הנדל: דיברנו על זה אין סוף פעמים.
מיכאל נודלמן: אני זוכר שדיברו על מרכז קליטה בערד.
חביב קצב: זה לא ערד.
חביב קצב: דובר בסגירה של מרכז קליטה בערד.
חביב קצב: אין בהם עולים מאתיופיה.
חביב קצב: מדובר בכל מיני תכניות העשרה, הכשרה לצעירים וכו'.
חביב קצב: אני רוצה להתייחס בבקשה לשאלה גם לחבר הכנסת הנדל.
חביב קצב: התשובה מאוד פשוטה.
חביב קצב: העיקר של המשך הקליטה שלהם זה לא במרכזי קליטה אלא זה בדיור הקבע.
חביב קצב: אנחנו יודעים את זה.
חביב קצב: ואני שמח להגיד, אני מקווה שבראשית ינואר ועדת השרים ברשות ראש הממשלה תקיים את הישיבה הזאת על מנת לסכם ולאשר את תכנית החומש שלנו להמשך קליטה של עולים מאתיופיה גם ביישובי הקבע וגם המשך הקליטה שלהם בשכונות, עם הטיפול החברתי, שיקומי, פיזי, עם כל מה שצריך להיות.
חביב קצב: זו תכנית שעולה כמיליארד שקל, תכנית חומש, שאני מקווה מאוד שאחרי סיכום התקציב, אחרי שכבר התקציב אושר, אז לקראת מחצית ינואר, עד סוף ינואר בואו נגיד, ועדת שרים צריכה לאשר את זה.
חביב קצב: חלק מרכזי בתכנית הוא לעודד אנשים, משפחות עולים להתפנות ממרכזי קליטה לשכונות ויישובים חזקים שעד עכשיו לא הגיעו אליהם.
חביב קצב: והם יקבלו שם תוספת, מענק, על מנת לאפשר להם להגיע לשכונות וליישובים שעד עכשיו לא הגיעו אליהם.
חביב קצב: זה לא רק יישובים, זה גם שכונות.
חביב קצב: למשל ירושלים.
חביב קצב: בכל מקום.
חביב קצב: גם כפר סבא.
חביב קצב: בכל יישוב.
חביב קצב: יקבלו תוספת.
חביב קצב: אנחנו הולכים לתת להם תוספת מענק של ארבעים אחוז, שזה המון כסף, כדי לעודד אותם.